**ՀԻՄՆԱՎՈՐՈՒՄ  
 ՎԵԴԻ ՀԱՄԱՅՆՔԻ 2022 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ**

Արարատի մարզի Վեդի համայնքի 2022  թվականի  բյուջեի հաստատման որոշման  նախագիծը մշակվել է  հիմք ընդունելով Վեդի համայնքի 2022-2026 թվականների զարգացման ծրագրի նախագիծը և առաջնորդվելով  ¦Տեղական ինքնակառավարման մասին§ օրենքի 18-րդ հոդվածի 1-ին մասի 5-րդ կետի և «Հայաստանի Հանրապետության բյուջետային համակարգի մասին»  օրենքի 32-րդ հոդվածի, 33-րդ հոդվածի 3-րդ մասի պահանջների համապատասխան,որի ձևավորման հիմքում ընկած են խնայողականությունը, հաշվեկշռվածությունը,արդյունավետությունը և հստակությունը:

Համայնքի բյուջեի կառուցվածքը տեղական ինքնակառավարման մարմինների կողմից  իրականացվող լիազորությունների և դրանց համապատասխանության ապահովման անհրաժեշտությունից ելնելով բաժանվում է վարչական և ֆոնդային մասերի: Եկամտային կանխատեսումներն ու ծրագրավորումները իրականացվում են յուրաքանչյուր մասերի համար առանձին: Բյուջեն պլանավորված է նպաստելու համար  համայնքի համաչափ և կայուն զարգացմանը, բարեկարգ, հարմարավետ և մատչելի միջավայրի ձևավորման շարունակականության ապահովմանը, համայնքային ոչ առևտրային կազմակերպությունների արդիականացմանը, բնակչության կենսական շահերի ապահովմանը։      Այս տարվա բյուջեի կազմումը տարբերվում է նախորդ տարիների բյուջեների կազմման աշխատանքներից։ Կարևոր դեր է կատարում համայնքների միավորումը։ Բյուջեի եկամուտները պլանավորելիս հիմք են հանդիսացել  բնակավայրերի նախորդ տարիների փաստացի հավաքագրված եկամուտների հանրագումարը։

Վեդի համայնքի 2022 թվականի բյուջեի նախագծում (այսուհետ՝ նախագիծ)     եկամուտները ծրագրվել է 2 325 589.48 հազար դրամ, իսկ ծախսերի  ընդհանուր գումարը ծրագրվել է 2 325 589.48  հազար դրամ,        
**1.Բյուջեի եկամուտների կանխատեսում** Վեդի համայնքի 2022 թվականի բյուջեի վարչական մասի  կանխատեսված  եկամուտների ընդհանուր գումարը ծրագրվել   է 1756560.0  հազար դրամ, գերազանցելով նախորդ տարվա պլանավորված բյուջեն  2.1 %-ով, որը կազմում է 36199.0  հազար դրամ:  
Նախագծով նախատեսված եկամուտների ընդհանուր ծավալում սեփական եկամուտները կազմում են 622574.1  հազար դրամ, գերազանցելով նախորդ տարվա ցուցանիշը  6.1%-ով:        
 **Վարչական մասի եկամուտները առաջանում են հետևյալ եկամտատեսակներից:**

ա/ Հարկեր և տուրքեր 455025.1 հազ. դրամ

բ/ Պաշտոնական դրամաշնորհներ /դոտացիա և սուբվենցիա/ 1133985.9 հազար դրամ    
գ/ Այլ եկամուտներ 167549.0 հազար դրամ

Վարչական բյուջեի պահուստային ֆոնդը նախատեսվել է 232689.3 հազ դրամ, որը կազմում է վարչական բյուջեի եկամուտների 13.24%–ը՝ ապահովելով << ՀՀ բյուջետային համակարգի մասին>> օրենքի 29-րդ հոդվածի պահանջները և դրանից 200000.0 հազար դրամը ուղղվել է համայնքի ֆոնդային բյուջե։ Վարչական բյուջեի պահուստային ֆոնդի մնացորդը ֆոնդային բյուջե հատկացումից հետո կազմել է 32689.3հազար դրամ:

**Ֆոնդային մասի եկամուտների կանխատեսում**

Վեդի համայնքի 2022թվականի բյուջեի ֆոնդային մասի եկամուտների ընդհանուր գումարը ծրագրվել է 769029.48հազ. դրամ

1/ Օտարումից մուտքեր 330000.0հազ. դրամ

2/ Վարչ. բյուջեի տարեսկզբի ազատ մնացորդի մուտք ֆոնդային բյուջե 193193.09 հազ. դրամ

3/ Ֆոնդային մասի տարեսկզբի ազատ մնացորդ 30091.99 հազ. դրամ

4/ Պետության կողմից հատկացված սուբվենցիա 15644.4 հազ. դրամ

5/ Հատկացում վարչական բյուջեի պահուստային ֆոնդից ֆոնդային բյուջե 200000.0հազ. դրամ

**2. Բյուջեի ծախսերի կանխատեսում**     
 Վեդի համայնքի 2022թ. բյուջեի նախագծով նախատեսված ծախսերի ծավալը ծրագրվել է 2325589.48հազար դրամի չափով: Ծախսերի ամբողջ ծավալի շուրջ 66.9 %-ը կամ 1556560.0  հազար դրամը բաժին է ընկնում  ընթացիկ ծախսերին (վարչական բյուջե), 769029.48 հազար դրամը՝ ոչ ֆինանսական ակտիվների գծով ծախսերին (ֆոնդային բյուջե):

**Վարչական մասի ծախսեր**

1/ պետական կառավարման ապարատի պահպանման ընթացիկ ծախսերի ֆինանսավորում 491379.0 հազ. դրամ

2/ Բնակարանային կոմունալ տնտեսության կողմից կատարվող ծառայությունների և աշխատանքների ծախսերի ֆինանսավորում 101219.0հազ. դրամ

3/ Նախադպրոցական դաստիարակության և արտադպրոցական կրթության ոլորտի գործունեության ընթացիկ ծախսերի ֆինանսավորում 540500.0 հազ. դրամ

4/ կրթությանը տրամադրվող օժանդակ ծառայությունների ֆինանսավորում 15100.0 հազ. դրամ

5/ մշակույթի տների և գրադարանների գործունեության ընթացիկ ծախսերի ֆինանսավորում 54740.0 հազ. դրամ

6/ սոցիալական աջակցություն ցուցաբերելու նպատակով 63150.0 հազ. դրամ

7/ փողոցների լուսավորության ապահովման համար ֆինանսավորում 69314.7 հազար դրամ

8/ աղբահանության ապահովման համար ֆինանսավորում 78990.0 հազար դրամ

9/ ճանապարհների հարթեցման և փոսային նորոգումների համար ֆինանսավորում 16300.0 հազար դրամ

10/ ջրային կառույցների պահպանման համար ֆինանսավորում 41798.0 հազար դրամ

Նշված և մյուս ոլորտներում ծախսերը կանխատեսվել են հաշվի առնելով վերջին տարիների փաստացի ցուցանիշները և 2022թ. տարեկան աշխատանքային ծրագիրը:

Բյուջեի վարչական մասի ծախսերը կազմում են 1556560.0 հազար դրամ:

Բարեկարգ, հարմարավետ և մատչելի միջավայրի ձևավորման նպատակով համայնքում ծրագրվել են կատարելու հետևյալ կապիտալ աշխատանքները

Ֆոնդային մասի ծախսեր

1/ Վարչական և այլ մեքենա սարքավորումների ձեռքբերում 5965.0 հազար դրամ

2/ ճանապարհների ասֆալտապատում 187647.0 հազար դրամ

3/Ոռոգման ցանցի կառուցում 88597.4 հազար դրամ

4/ Տանիքների նորոգում 40400.0 հազար դրամ

5/կոյուղագծի անցկացում 57900.0 հազար դրամ

6/մանկապարտեզների կառուցում և վերանորոգում 158000.0 հազար դրամ

7/խմելու ջրագծերի անցկացում 124000.0 հազար դրամ

8/գազաֆիկացում 99000.0 հազար դրամ

9/զբոսայգու կառուցում 4520.0 հազար դրամ

10/ բնակարանային շինարարություն 3000.0 հազար դրամ

Վերոնշյալ ծրագրերի իրականացման համար Ֆոնդային բյուջեով նախատեսված ընդհանուր գումարը կազմում է 769029.4 հազար դրամ:

**ՀԱՄԱՅՆՔԻ ՂԵԿԱՎԱՐ՝                                                 Գ. ՍԱՐԳՍՅԱՆ**